EkBass/fiwiki-20250220-pages-articles huggingface dataset:
Lūmenwood

Lūmenwood on australialainen teknistä death metalia soittava yhtye Perthistä. Yhtye on perustettu 2019 ja koostuu mm. The Ritual Auran, Proliferationin, Wardaemonicin ja Profane Casketin jäsenistä. Yhtyeen debyytti-EP Eldritch Rites julkaistiin 12. kesäkuuta 2020. Yhtyeen nimi on viittaus Bloodborne -pelin The Old Hunters-lisäosasta löytyvään alueeseen, Lumenwood Gardeniin, kun taas Eldritch Rites viittaa H. P. Lovecraftin Cthulhu-mytologiaan. == Diskografia == === EP:t === * == Lähteet == == Aiheesta muualla == * * Lūmenwood BandCamp -sivustolla * Lūmenwoodin virallinen kanava Youtube -sivustolla Luokka:Australialaiset tekniset death metal -yhtyeet
Stalking Cat

Stalking Cat (oik. Dennis Avner, 1957 tai 1958 Michigan – 5. marraskuuta 2012 Tonopah, Nevada), tunnettu myös nimellä Catman, oli pitkälle menneestä kehonmuokkauksestaan kuuluisa yhdysvaltalaismies. Hänen tavoitteensa oli näyttää naarastiikeriltä, mitä varten hän kävi muun muassa 14 leikkauksessa. == Elämä == Avner kasvoi michiganilaisessa pikkukaupungissa ja palveli Yhdysvaltain laivastossa sukellusveneen kaikuluotainteknikkona. Vuoden 1980 jälkeen hän muutti Kalifornian San Diegoon ja alkoi työskennellä tietotekniikan parissa. Samoihin aikoihin hän aloitti myös kehonmuokkauksensa. Omien sanojensa mukaan Avner oli sekä lakota- että hurontaustainen ja pyrkimys muuttua hänen toteemieläimensä tiikerin näköiseksi on huronien perinteen mukaista. Lisänimen Stalking Cat hän kertoi saaneensa lapsena poppamieheltä. Avner tapasi turritapahtumassa Tess Calhounin ja Rick Weissin, pariskunnan, josta tuli hänen pitkäaikaisia ystäviään. Kun nämä muuttivat vuonna 2005 työn perässä Washingtonin osavaltioon, Avner, joka oli itse tuolloin työtön, siirtyi asumaan yhteen heidän kanssaan. Myöhemmin Avner muutti Nevadan Tonopahiin, jossa kuoli kotonaan 5.11.2012. Vahvistamattomien tietojen mukaan kyseessä olisi ollut itsemurha. == Muokkaukset == Avnerin kehonmuokkauksiin sisältyi: * tatuoitu kuviointi kasvoissa ja lähes koko vartalossa * ihonalaisia implantteja kasvojen muodon muuttamiseksi * huulen halkaisu kissan suuta muistuttavaksi * silikonia poskissa, huulissa ja leuassa * sierainten väliseinän siirtäminen nenän muuttamiseksi litteämmäksi * hampaiden viilaaminen teräviksi * myöhemmin hampaiden poisto ja korvaaminen teräväkärkisillä proteeseilla * korvien muokkaaminen teräviksi * 18 lävistystä ylähuulessa viiksien kiinnittämistä varten * vihreät piilolinssit rakomaisilla pupilleilla * mekaaninen häntä * lasikuituiset tekokynnet Lisäksi hän suunnitteli implantteja päänsä päälle tiikerinkorvien kiinnittämiseen. Suurimman osan operaatioista, joista 14 oli kirurgisia, teki phoenixilainen Steve Haworth. Muokkausten laajuus sai osakseen myös kritiikkiä. Vuonna 2005 bioetiikan asiantuntija Glenn McGee sanoi Avnerin vaarantavan vakavasti terveytensä. == Lähteet == Luokka:Yhdysvaltalaiset henkilöt Luokka:Kehonmuokkaus Luokka:1950-luvulla syntyneet Luokka:Vuonna 2012 kuolleet
Roberto Lavoie

Roberto Lavoie (9. elokuuta 1962 Petit-Saguenay, Quebec, Kanada – 23. huhtikuuta 2020) oli kanadalainen jääkiekkoilija, joka pelasi suurimman osan urastaan Sveitsissä. Lavoie kävi myös pelaamassa SM-Liigassa KalPassa kaudella 1986–1987. Lavoie aloitti ammattilaisuransa QMJHLssa kaudella 1979–1980. Viiden junioriliigassa vietetyn kauden jälkeen hän solmi sopimuksen AHL-liigan Binghampton Whalersiin jossa pelasi kauden 1983–1984 sekä edeltävän kauden kaksi viimeistä ottelua. Yhden AHL-kauden jälkeen Lavoie siirtyi pelaamaan Sveitsiin, jossa pelasi kaikkiaan kahdeksan kautta ja lopetti ensimmäisen kerran kevääseen 1993. Syksyllä 1998 Lavoie palaisi kaukaloon QSPHL liigan Jonquière Condorsin riveissä vielä kahdeksi kaudeksi. ==Lähteet== Luokka:Kanadalaiset jääkiekkoilijat Luokka:Vuonna 1962 syntyneet Luokka:Vuonna 2020 kuolleet
Viirupäämuura

Viirupäämuura (Terenura maculata) on puumuuriin kuuluva lintulaji. Lajia tavataan Etelä-Amerikasta. ==Koko ja ulkonäkö== Viirupäämuura on pienikokoinen lintu ja kasvaa noin 10 cm pitkäksi. Sukupuolet muistuttavat pääosin toisiaan ulkonäöltään. Viirupäämuurakoiraan pää on valkoinen mustin raidon ja naaraan pää on kellertävä ja mustaraidallinen. Kurkussa ja rinnassa on myös mustia viiruja ja vatsa on väriltään vaalean keltainen. Lajin selkä on punaruskea ja siivet mustat. Viirupäämuura siivissä on kaksi valkoista raitaa. ==Levinneisyys ja elinympäristö== Viirupäämuuraa tavataan Brasilian kaakkoisrannikolta, Paraguaysta ja Argentiinan koilliskärjestä. Lajin elinympäristöä ovat kosteat trooppiset metsät ja niiden reunamaat, erityisesti tiheiköt. Lintu liikkuu pareittain ja voi liittyä sekaparviin. Viirupäämuuran ravintoa ovat hyönteiset. ==Lähteet== Luokka:Puumuurat
Arne Maier

Arne Maier (s. 8. tammikuuta 1999 Ludwigsfelde) on saksalainen jalkapalloilija, pelipaikaltaan puolustava keskikenttäpelaaja. Hän edustaa Saksan Bundesliigassa pelaavaa Hertha Berliniä. Maier nousi Hertha Berlinin junioreista edustusjoukkueeseen ensimmäisen kerran keväällä 2017 ja pääsi toukokuussa yhdessä bundesliigaottelussa kentälle. Kaudella 2017–2018 hän pelasi Bundesliigassa 17 ottelua ja Eurooppa-liigassa kolme ottelua. Kaudella 2018–2019 hän pelasi Bundesliigassa 24 ottelua mutta loukkaantuminen esti pelaamisen huhti-toukokuussa. Seuraavalla kaudella loukkaantuminen piti hänet sivussa marraskuun lopulle saakka, ja hän pelasi kauden aikana 14 bundesliigaottelua. Maaleja hän ei ole edustusjoukkueessa pelatessaan tehnyt. Maier on pelannut Saksan eri nuorisomaajoukkueissa yli 40 ottelua. Hän pelasi Saksan välieriin yltäneessä joukkueessa alle 17-vuotiaiden EM-kilpailuissa 2016. Hän saavutti hopeaa alle 21-vuotiaiden EM-kilpailuissa 2019 ja teki maalin alkulohko-ottelussa Serbiaa vastaan mutta ei pelannut loppuottelussa. == Lähteet == Luokka:Saksalaiset jalkapalloilijat Luokka:Vuonna 1999 syntyneet Luokka:Elävät henkilöt
Hutita veskijärv

Hutita veskijärv (myös Utita veskijärv) on Virossa Võrumaalla Võrun kunnassa sijaitseva padottu järviallas. Vironkielinen sana veski tarkoittaa vesimyllyä. Mylly on rakennettu Võhandu jõgeen 123 kilometriä sen joensuusta. Võhandua kutsutaan täällä yleensä Pühajõeksi. == Maantietoa == Järvi on 350 metriä pitkä, 100 metriä leveä, ja sen pinta-ala on 2,5 hehtaaria, johon luetaan mukaan molemmat saaret ja joiden yhteiseksi pinta-alaksi ilmoitetaan 0,38 hehtaaria. Saarten suuruus ja patojärven pinta-ala riippuu kuitenkin Võhandun vesitilanteesta, sillä saaret voivat jäädä kokonaan veden allekin. Sama koskee joessa esiintyville särkille, joiden välistä joki virtaa. Patoaltaan länsirantaan on erotettu maapadolla vesiallas, jonka tarkoitus ei ole selvinnyt. Järvialtaan itärannat ovat veteen laskeutuvaa metsäistä rinnemaata ja länsirannoilla ulottuu järven rantaan tasainen peltomaa ja sen yhteydessä olevat niittyt. Hutitan kulmakunta jää pääosin Võrusta tulevan maantien pohjoispuolelle. == Vesimylly == Vesimylly lienee väärä sana nykyiselle pienvoimalalle, jolle on ilmoitettu 20 kilowatin kapasiteetti. Pato on luonteeltaan säännöstelypato ja vesi otetaan voimalaan sisälle padon länsipuolelta myllyrakennuksen alta ja se poistuu sieltä omaa poistokanavaa pitkin takaisin jokeen. Betonipadossa on kaksi säännöstelyaukkoa ja vedelle tulee pudotusta alle kaksi metriä. Ilmakuvien ja eräiden valokuvien perusteella padon itärantaan on rakennettu kalatie, jonka yhteys yläpuoliseen patoaltaseen on järjestetty tien alittavalla putkella. == Vesistösuhteita == Hutita veskijärv kuuluu Võhandu jõen valuma-alueeseen, sillä se on rakennettu Võhandu jõgeen. Võhandu laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == == Aiheesta muualla == * Suunnistustapahtuma vesimyllyn luonna, 2015 (valokuvia) * Valokuva vesimyllystä vuonna 1912, Eesti Rahva Muuseum * Kartta Võhandu jõen kohteista, Seikle veel Luokka:Võrun kunta Luokka:Võrumaan järvet Luokka:Võhandu jõen valuma-alue Luokka:Peipsijärven alavesistöalue Luokka:Viron tekojärvet
Matti Huutonen

Matti Huutonen (s. 8. lokakuuta 1975 Uurainen) on suomalainen meteorologi. Hän on kotoisin Höytiältä, Uuraisilta ja on opiskellut meteorologiksi Helsingin yliopistossa, josta valmistui vuonna 2007 filosofian maisteriksi. Huutosen työura meteorologian parissa alkoi Ilmatieteen laitoksella vuonna 1999 kesätyöntekijänä ja jatkui myöhemmin yliopisto-opintojen ohella eri tehtävissä. Huutonen siirtyi vuonna 2004 Yleisradiolle, jossa hän on toiminut vuodesta 2004 alkaen tv-meteorologina. Vuonna 2019 Huutonen valittiin Vuoden Matiksi. == Lähteet == Luokka:Suomalaiset meteorologit Luokka:Suomalaiset televisiokasvot Luokka:Vuonna 1975 syntyneet Luokka:Elävät henkilöt
TT Games

TT Games on brittiläinen holdingyhtiö ja Warner Bros. Interactive Entertainmentin tytäryhtiö. Yhtiö perustettiin vuonna 2005 yhdistämällä Traveller’s Tales ja Giant Interactive (nykyään TT Games Publishing). == Tytäryhtiöt == === Traveller’s Tales === Traveller’s Talesin perusti Jon Burton ja Andy Ingram vuonna 1989 Knutsfordissa, Cheshiressa. === TT Games Publishing === TT Games Publishing perustettiin nimellä Giant Interactive vuonna 2004 Tom Stonen ja Jonathan Smithin toimesta. Giant Interactive otti julkaisutoiminnan vastuulleen Traveller’s Talesin Lego Star Wars: The Video Game -videopeliin, joka oli aiemmin Lego Interactiven vastuulla. Myöhemmin Traveller’s Tales osti Giant Interactiven huhtikuussa 2005, ja ne yhdessä perusti TT Gamesin. Tämän seurauksena Giant Interactivesta tuli TT Games Publishing. === TT Fusion === TT Fusion perustettiin nimellä Embryonic Studios vuonna 2005 Nick Elmsin toimesta. Traveller’s Tales ilmoitti ostavansa studion tammikuussa 2007, jolloin Embryonic työllisti 20 ihmistä. === TT Animation === TT Animation on animaatiostudio elokuville ja televisio-ohjelmille, jota johtaa Jocelyn Stevenson. Studio tuotti elokuvan Lego Batman: The Movie – DC Super Heroes Unite, joka julkaistiin toukokuussa 2013. ===Playdemic=== Playdemic perustettiin vuonna 2010. TT Games ilmoitti helmikuussa 2017 ostavansa Playdemicin työskentelemään Lego-mobiilipelien pariin. Tuolloin yhtiöllä oli 33 työntekijää. === TT Odyssey === TT Games ilmoitti mobiilipelistudion perustamisesta 30. tammikuuta 2018, joka sijaitsee Brightonissa. Saman vuoden maaliskuussa studio nimettiin TT Odysseyksi. == Lähteet == == Aiheesta muualla == * TT Games aikajana Luokka:Brittiläiset videopeliyritykset Luokka:Brittiläiset holdingyhtiöt
Seututie 531

Seututie 531 on Pohjois-Savossa kulkeva seututie. Tie kulkee Suonenjoen Salmisesta Leppävirran Kotalahteen. Seututie on noin 20 kilometriä pitkä ja tie on myös tärkeä tieyhteys Suonenjoen ja Leppävirran välillä. == Reitti ja tieyhteydet == * Salminen (valtatie 9) * Lempyy (yhdystie 16221) * Kelttu (yhdystie 16219) * Kotalahti (valtatie 5) == Lähteet == 531
Räägu veskijärv

Räägu veskijärv on Virossa Võrumaalla Võrun kunnassa sijaitseva padottu järviallas. Vironkielinen sana veski tarkoittaa vesimyllyä. Mylly on rakennettu Võhandu jõgeen 119 kilometriä sen joensuusta. Võhandua kutsutaan täällä yleensä Pühajõeksi. == Maantietoa == Patojärvi on 270 metriä pitkä, 70 metriä leveä, ja sen pinta-ala on 0,9 hehtaaria johon luetaan mukaan saari, jonka pinta-ala on 0,1 hehtaaria. Saaressa sijaitsee rakennus. Paikalla on sijainnut vesimylly, josta on ilmakuvien perusteella jäljellä vain kivijalka. Myös pato on purettu ja sen tilalle on rakennettu kivinen koski ja joen ylittää alajuoksulle rakennettu uusi silta. Ei ole tiedossa, onko ylettyykö koskenniska samalle korkeudelle kuin pato. Jos se jää matalammalle, voidaan oikeutetusti sanoa, ettei patojärveä enää ole. == Vesistösuhteita == Räägu veskijärv kuuluu Võhandu jõen valuma-alueeseen, sillä se on muodostettu jokeen rakennetulla padolla. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrumaan järvet Luokka:Võhandu jõen valuma-alue Luokka:Peipsijärven alavesistöalue Luokka:Viron tekojärvet
Vilander

Vilander on muun muassa seuraavien suomalaisten henkilöiden sukunimi: * Arttu Vilander (s. 1996), pesäpalloilija * Heikki Vilander (s. 1952), nyrkkeilijä * Jukka Vilander (s. 1962), jääkiekkoilija * Kalle Vilander (1873–1918), punakaartilaispäällikkö * Sara Vilander (s. 1981), laulaja, säveltäjä, sanoittaja ja sovittaja * Sirkka Vilander (1927–2014), maastohiihtäjä * Toni Vilander (s. 1980), moottoriurheilija * Väinö Vähäkallio, vuoteen 1905 Vilander (1886–1959), arkkitehti.
Tittelipainos

Tittelipainos on kirjasta julkaistu painos, joka sisältää edellisen painoksen tekstin, usein painoksen jäännöserän, mutta nimiösivu on painettu uudestaan uusin tiedoin, niin että vuosiluku ja julkaisija voivat olla toiset kuin alkuperäispainoksen julkaisussa. Esimerkiksi Isak Julin on julkaissut 1912 Jack Londonin novelletin The Call of the Wild tittelipainoksena Kössi Kaatran alun perin 1907 julkaisemasta F. Davidsonin suomennoksesta Erämaan ääni.Titleupplaga, Nordisk familjebok. Uggleupplagan. 29, palsta 155.Titel, -upplaga, SAOBUrpo Kovala, Väliin lankeaa varjo. Angloamerikkalaisen kaunokirjallisuuden välittyminen Suomeen 1890–1939, s. 45–46 Jyväskylän yliopisto, Nykykulttuurin tutkimuslaitos 1992 == Lähteet == Luokka:Kustannustoimi
Leevi veskijärv

Leevi veskijärv (myös Leevi paisjärv) on Virossa Põlvamaalla Räpinan kunnassa Leevissä sijaitseva padottu järviallas. Vironkielinen sana veski tarkoittaa vesimyllyä. Entiseen myllyyn liittynyt pato on rakennettu Võhandu jõgeen 60 kilometriä sen joensuusta. Võhandua kutsutaan täällä yleensä Võo jõeksi. == Maantietoa == Patojärvi on 870 metriä pitkä, leveimmillään se on 50 metriä, ja sen pinta-ala on 2,7 hehtaaria. Sen kapeudesta päätellen patoaminen laajentaa joen uomaa vain hieman, joten joki lienee täällä jyrkkärinteinen. Järvimäinen osuus joesta sijaitsee Leevin kylän taajamassa ja sen rannoille on rakennettu tiheästi asuntoja. == Vesivoimalaitos == Paikalla on aiemmin toiminut vesimylly, jonka toiminnan on mahdollistanut jokeen rakennettu kiinteä pato. Vuonna 2001 valmistui pieni jokivoimalaitos, jolla pyrittiin toimittamaan sähköenergiaa koko Leevin kylälle. Sen kapasiteetti on 200 kilowattia (kW eli 0,4 megawattia, MW). Sähköä tuotetaan neljällä vesiturbiinilla, joiden tehot ovat keskimäärin 25 kW. Tuotantomäärät riippuvat voimakkaasti joen vesitaloudesta. Esimerkiksi kevättulvan aikana voidaan saavuttaa 300–400 kilowatin kapasiteetti, mutta kesää kohti sähköenergian tuotanto putoaa 40–50 kilowattiin. Joskus joessa ei virtaa kuivuuden takia ollenkaan vettä. Kolmiaukkoinen ja betoninen säännöstelypato toimii manuaalisesti lisättävien vaakalautojen avulla. Vesi otetaan sisään voimalarakennukseen padon oikealta puolelta ja johdetaa vesiturbiineihin, jotka sijaitsevat pienessä rakennuksessa hieman alempana. Käytetty vesi poistuu turbiineista omaan poistokanavaan, joka yhtyy jokeen alempana 150 metrin päässä. Kylästä alkava postitie ylittää joen omaa siltaa pitkin padon ja voimalan välistä. Vesivoimalaitoksen rakentamisluvassa on ehto, joka pakottaa rakentamaan kalatien kiinteän padon ohitse. == Vesistösuhteita == Leevi veskijärv kuuluu Võhandu jõen valuma-alueeseen, sillä se on muodostettu patoamalla joki. Patoaltaaseen on johdettu yksi pelto- ja metsäoja. Järven valuma-alueen pinta- ala on 840 neliökilometriä, josta suurin osa muodostuu Võhandun joen valuma- alueesta. Võhandu laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == == Aiheesta muualla == * Ruusmaa Arthur: Mõisavalitseja vällä, vill sisse!, UMA leht (Võromaa rahva uman keelen leht) Luokka:Räpina Luokka:Põlvamaan järvet Luokka:Võhandu jõen valuma-alue Luokka:Peipsijärven alavesistöalue Luokka:Viron tekojärvet
Indonesian kansallinen terveyden tutkimus- ja kehityslaitos

Indonesian kansallinen terveyden tutkimus- ja kehityslaitos (, , lyhennys NIHRD) on Indonesian pääkaupungissa Jakartassa sijaitseva, vuonna 1975 perustettu valtiollinen kansanterveyden tutkimuslaitos ja viranomainen. Indonesian kansallinen terveyden tutkimus- ja kehityslaitos on ollut keskeisessä asemassa kevään ja alkukesän 2020 aikana covid-19-taudin havaitsemisessa ja vastaisessa työssä Indonesiassa. ==Lähteet== ==Aiheesta muualla== * NIHRD:n kotisivu (litbang.kemkes.go.id) * Indonesian hallituksen COVID-19 tilannesivu (go.id) Luokka:Jakartan rakennukset ja rakennelmat Luokka:Kansanterveyslaitokset
József Lévay

József Lévay (1825 Sajószentpéter, Unkari – 1918 Miskolc, Unkari) oli unkarilainen runoilija ja kääntäjä. Hän oli vuodesta 1852 unkarin ja latinan kielten opettaja Miskolczin lukiossa, vuodesta 1865 Borsodin komitaatin ylinotaari, 1894–1895 saman komitaatin ali-ispaani. Hän on julkaissut runokokoelmia 1852, 1856 ja 1898, unkarintanut viisi Shakespearen draamaa sekä Richard Burnsin runoelmat (1892). Lévayn lyyriset runot ovat koruttomia, luonnollisia, tunnelmallisia ja kielimuodoltaan kauniita.Lévay, József, Tietosanakirja osa 5, palsta 862, Tietosanakirja Osakeyhtiö 1913 Lévay pani suurta painoa muodon täydellisyydelle. Hänen runoudellaan on yhtäläisyyksiä Burnsin kanssa. Tunnetuimpia ovat hänet myöhäisellä iällään kirjoittamansa runot. Hän oli vuodesta 1862 Kisfaludy-seuran ja vuodesta 1863 Unkarin tiedeakatemian jäsen.Lévay, József, Nordisk familjebok, Uggleupplagan, suppl. 37. palsta 149. Nordisk familjeboks förlags 1925 == Lähteet == ==Aiheesta muualla== Luokka:Unkarilaiset kirjailijat Luokka:Vuonna 1825 syntyneet Luokka:Vuonna 1918 kuolleet
Ville Leppänen

Ville Leppänen (25. tammikuuta 1902 Toijala – 11. elokuuta 1949 Helsinki) oli lentomestari ja liikennelentäjä, joka sai vuonna 1932 Gunnar Lihrin kanssa ensimmäisenä Suomessa lentokapteenin arvonimen. Leppänen kävi Toijalan yhteiskoulun ja osallistui Suomen sisällissotaan Hämeen lentävässä ratsuosastossa. Varusmiespalveluksen hän suoritti 1923–1924 Ilmailukoulussa ja jäi sen jälkeen puolustusvoimien palvelukseen. Hän sai ohjaajatodistuksen 1925 ja toimi Ilmailukoulussa ohjaajaopettajana 1927–1929. Aero-yhtiön palvelukseen Leppänen siirtyi 1929. Hänet palkittiin vuoden 1931 Harmon-patsaalla. Leppänen oli ensimmäisiä mittarilennon taitajia Suomessa, joka myös koulutti siihen sekä sotilas- että siviililentäjiä. Miljoonannen lentokilometrinsä Leppänen saavutti marraskuussa 1939, yhteensä hän ehti lentää noin 2,7 miljoonaa kilometriä ja 18 tuhatta tuntia. Sota-aikana Leppänen toimi liikennelentäjänä. Sotien jälkeen KLM-yhtiöön lentäjäksi siirtynyt Leppänen palasi ohjaajaksi ja ohjaajaopettajaksi Suomeen vuoden 1948 lopulla.Harmon -patsas lentomestari Ville Leppäselle. Helsingin Sanomat, 25.3.1932, s. 4.Lentokapteeni Ville Leppänen kuollut. Helsingin Sanomat, 12.8.1949, s. 6.Lentokapteeni Leppäsen juhlallinen ruumiinsiunaus. Helsingin Sanomat, 19.8.1949, s. 3. ==Lähteet== == Aiheesta muualla == * Yölentäjät, Aero Oy:n ohjaaja, lentomestari Ville Leppänen (vasemmalla), lento-ohjaaja insinööri Damm ja Aero Oy:n sähköttäjä Tauno Hartikainen (oikealla) Kööpenhaminassa, todennäköisesti vuonna 1932. Suomen Ilmailumuseo (Finna) Luokka: Suomalaiset lentäjät Luokka:Vuonna 1902 syntyneet Luokka:Vuonna 1949 kuolleet
Yhdystie 5572

Yhdystie 5572 on Pohjois-Savossa kulkeva yhdystie. Tie kulkee Pielaveden Uitonsillasta Pielaveden taajaman eteläosan kautta seututielle 561. Entisen Suomen presidentin Urho Kekkosen synnyinkoti Lepikon torppa sijaitsee yhdystien varrella. Myös yhdystie on nimetty hänen mukaansa. Nopeusrajoitus tiellä on 60 tai 80 kilometriä tunnissa, paikasta riippuen. Keskivuorokausiliikenne tiellä oli vuonna 2010 noin 2 000 autoa/vuorokausi. == Reitti ja tieyhteydet == * Uitonsilta (kantatie 77) * Pielavesi (seututie 561) == Lähteet == 5572
Maailman paras golftekniikka

Maailman paras golftekniikka () on vuonna 1996 ilmestynyt Malcolm Campbellin kirja golftekniikoista. Teoksessa on yli 500 ohjetta ja 1 000 kuvaa. Kirjan ovat suomentaneet Janne ja Timo Tarmio, ja se on ilmestynyt ensimmäisen kerran suomeksi Gummeruksen kustantamana vuonna 1997. == Lähteet == Luokka:Kirjat urheilusta Luokka:Brittiläiset tietokirjat Luokka:Vuoden 1996 kirjat
Ross 128

Ross 128 (Gliese 447) on punainen kääpiötähti, jonka etäisyys on 11,007 valovuotta. Siten se on yksi Aurinkoa lähimmistä tähdistä. Ross 128 on muuttuva flare-tähti, mutta ei niin aktiivinen kuin nuoremmat flare-tähdet Ross 128:lta on löydetty eksoplaneetta. == Tähti == Näennäinen kirkkaus mV 13.53. Spektrityyppi M 4V Absoluuttinen kirkkaus 13,5. == Planeetta == Planeetta on havaittu spektroskoopilla säteisnopeusmenetelmällä. Ross 128 b Massa m sini = 1.35 M⊕, 1%:lla yli 4 Maan massaa. Kiertoaika 9,9 päivää Etäisyys keskustähdestä 0,0496 AU Eksentrisyys 0,12 ==Lähteet== == Aiheesta muualla == Luokka:Flare-muuttujat Luokka:Paikallinen kuuma kupla Luokka:Planeettajärjestelmät
Wahlman

Wahlman on muun muassa seuraavien suomalaisten henkilöiden sukunimi: * Aki Wahlman (s. 1964), keittiömestari, opettaja ja yrittäjä * Esa Wahlman (1941–2000), moukarinheittäjä * K. F. Wahlman (1834–1904), opettaja ja runoilija * Kalle Wahlman (1878–1918), punakaartilaispäällikkö * Mari Wahlman (s. 1979), kuulantyöntäjä * Marko Wahlman (s. 1969), moukarinheittäjä * Mikael Wahlman (s. 1992), esteratsastaja. == Katso myös == * E. R. Wahlman, hattuja valmistava yritys.
Ansaripirkko

Ansaripirkko eli amerikankilpikkäpirkko eli amerikanleppäpirkko (Cryptolaemus montrouzieri) on leppäkerttujen heimoon kuuluva hyönteislaji. Aikuisen ansaripirkon selkä on väriltään ruskeanmusta ja pää sekä peitinsiipien kärjet oranssinruskeat. Aikuinen ansaripirkko on kooltaan 3-4 mm ja täysikokoinen toukka 1,3 cm. Toukka kuoriutuu 8 päivässä ja kasvaa noin 2 viikossa yli senttimetrin mittaiseksi. Aikuinen ansaripirkko voi elää ravintotilanteesta riippuen jopa 2 kuukautta, jona aikana lajin naaras voi munia 400-500 munaa. thumb|left|200px|Ansaripirkon toukka. Ansaripirkkoa voidaan käyttää kasvihuoneissa ympärivuotisesti biologisessa torjunnassa. Lajilla torjumaan erityisesti villakilpikirvoja kuten villakilpikkää. Yksi ansaripirkko voi syödä elinaikanaan jopa 300 villakilpikirvaa. Ansaripirkolle kelpaavat villakilpikirvojen eri kehitysasteet. Laji saalistaa myös monipuolisesti muita hyönteislajeja.Centre for Agriculture and Biosciences International (CABI): Cryptolaemus montrouzieri (mealybug destroyer) Ansaripirkkoa esiintyy laajasti eri puolilla maapalloa.iNaturalist: Cryptolaemus montrouzieri Laji on alun perin lähtöisin Australiasta. Ansaripirkkoa ei esiinny Suomen luonnossa, sillä sen kylmänkestävyys ei riitä kasvihuoneiden ulkopuoliseen elämään luonnossa eikä se siten pysty talvehtimaan. == Lähteet == == Aiheesta muualla == *Laji.fi: Ansaripirkko (Cryptolaemus montrouzieri) *Ötökkätieto: Amerikankilpikkäpirkko (Cryptolaemus montrouzieri) *Biotus, Torjuntaeliöt, Villakilpikirvat: Amerikanleppäpirkko (Cryptolaemus montrouzieri) *ITIS: Cryptolaemus montrouzieri *University of Michigan, Animal Diversity Web (ADW): Cryptolaemus montrouzieri, mealybug destroyer *Iowa State University, Bug Guide: Species Cryptolaemus montrouzieri - Mealybug Destroyer * Cornell University's College of Agriculture and Life Sciences: Cryptolaemus montrouzieri *Pherobase: Semiochemicals of Cryptolaemus montrouzieri, the Mealybug ladybird Luokka:59.6 Selkärangattomat Luokka:Leppäkertut
Hako

Hako on muun muassa seuraavien suomalaisten henkilöiden sukunimi: * Hannes Hako (ent. Flinck, 1893–1984), näyttelijä ja teatterinjohtaja * Jukka Hako (s. 1955), tietokirjailija ja paikallispoliitikko * Maikki Hako (o.s. Schelehoff, ent. Sälehovi ja Sälehovi-Flinck, 1900–1979), teatteri- ja elokuvanäyttelijä, Hannes Hakon puoliso * Matti Hako (1927–2014), filosofian tohtori, lehtori ja tietokirjailija, Hannes ja Maikki Hakon poika * Pekka Hako (s. 1957), musiikkielämässä toimiva filosofian lisensiaatti (musiikkitiede) ja kasvatustieteen maisteri.
Olli Isotalo

Olli Pekka Isotalo (s. 1959) on suomalainen yritysjohtaja. Isotalo on toiminut Neleksen toimitusjohtajana vuodesta 2020. Isotalo toimi Patrian toimitusjohtajana vuosina 2016–2019. ==Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1959 syntyneet
Vakoojat valepuvuissa

Vakoojat valepuvuissa (Spies in Disguise) on yhdysvaltalainen vuonna 2019 ensi-iltansa saanut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät Will Smith, Tom Holland, Karen Gillan, Rashida Jones, DJ Khaled, Ben Mendelsohn ja Masi Oka. Elokuva sai ensi-iltansa Yhdysvalloissa 25. elokuuta 2019 ja Suomessa 31. tammikuuta 2020. == Ääninäyttelijät == Englanninkielinen SuomenkielinenTiedot perustuvat elokuvan lopputeksteihin. Rooli Will Smith Mikko Penttilä Lance Sterling Tom Holland Jarrett Bruno (nuori) Henri Piispanen Walter Beckett Rashida Jones Alina Tomnikov Marcy Kappel Ben Mendelsohn Ilari Johansson Killian Reba McEntire Carla Rindell Ilona Jenkins Rachel Brosnahan Ella Pyhältö Wendy Beckett Karen Gillan Jenny Pitkänen Silmät DJ Khaled Oskari Tamminen Korvat Masi Oka Joonathan Kettunen Katsu Kimura Suomenkielisen version sivurooleista vastaavat Roni Vesala, Markus Niemi, Petri Hanttu, Peter Kanerva, Katja Aakkula, Jenni Sivonen, Ilmari Arnkil, Jussi Lundelin, Mira Mörsky, Susanna Enäsuo, Veronica Rossi ja Markus Degerman. Ohjauksesta ja äänityksestä vastaa Markus Degerman. == Lähteet == == Aiheesta muualla == * Luokka:Vuoden 2019 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset tieteiselokuvat
Ferdinand (elokuva)

Ferdinard on yhdysvaltalainen vuonna 2017 valmistunut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät John Cena, Kate McKinnon, David Tennant, Anthony Anderson, Gabriel Iglesias, Boris Kodjoe, Miguel Ángel Silvestre, Raúl Esparza, Jerrod Carmichael, Gina Rodríguez, Daveed Diggs, Bobby Cannavale, Sally Phillips, Flula Borg ja Karla Martínez. == Juoni == Kun Ferdinand-härkää luullaan vaaralliseksi, se pakotetaan härkätaisteluun vastoin omaa tahtoaan. Palatakseen kotiin se kokoaa joukon mukaansa seikkailuun, joka osoittaa, ettei ketään saa arvioida ulkokuoren perusteella. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli John Cena Ilkka Villi Ferdinand Kate McKinnon Jenni Sivonen Lulu Bobby Cannavale Markus Niemi Urho Peyton Manning Oskari Tamminen Guapo Anthony Anderson Antti Lang Luikki David Tennant Miro Lopperi Angus Gina Rodriguez Emma Louhivuori Eka Daveed Diggs Peter Pihlström Toka Gabriel Iglesias Henri Piispanen Nelkku Flula Forg Joonathan Kettunen Hans Sally Phillips Katja Aakkula Kreeta Boris Kodjoe Antti Pääkkönen Klaus Lily Day Ella Vesala Nina Juanes Jani Karvinen Juan Jerrod Carmichael ? Paco Miguel Ángel Silvestre Petri Hanttu Kingi Raúl Esparza Juhani Rajalin Moreno Sanna-June Hyde, Juha Paananen, Jani Karvinen, Taneli Vaittinen, Kasmir, Maria Yliparkas, Asla Kitti, Markus Degerman, Sasu Moilanen, Hans Halmari ja Jaana Hovinen Muut äänet === Suomenkielinen versio === Dubbausstudio: Streamteam Nordic Oy/Werne Ohjaus: Lauri Planman Äänitys: Käännös: Minna Tasanto Miksaus: Deluxe Media == Lähteet == == Aiheesta muualla == * Luokka:Vuoden 2017 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset animaatioelokuvat
George Henry Lewes

George Henry Lewes (1817–1878) oli englantilainen kirjailija.Lewes, George Henry, Tietosanakirja osa 5, Tietosanakirja Osakeyhtiö 1913 Lewes tutustui kaksivuotisen Saksassa oleskelunsa aikana (1838–1839) Saksan yhteiskunnalliseen ja kirjalliseen elämään. Palattuaan kotimaahan hän työskenteli elämäkerrallisena novellistina, näytelmäkirjailijana ja luonnontutkijana sekä useiden aikakauskirjojen avustajana. Hän perusti 1850 yhdessä Thornton Leigh Huntin kanssa The Leader -lehden, jonka kirjallisuustoimittajana hän työskenteli vuoteen 1854. Vuonna 1865 hän perusti Fortnightly Review’n.Lewes, George Henry, Britannica 1911 (Wikiaineisto) Tunnetuin Lewesin elämäkerrallisista teoksista on, puutteistaan huolimatta, miellyttävä The life and works of Goethe (1855). Muita Lewesin merkittäviä teoksia ovat A biographical history of philosophy (1845–1846), Seaside studies (1858), Physiology of common life (1860), Problems of life and mind (1874–1879). Lisäksi Lewes on kirjoittanut romaaneja ja näytelmiä. == Lähteet == ==Aiheesta muualla== Luokka:Englantilaiset kirjailijat Luokka:Vuonna 1817 syntyneet Luokka:Vuonna 1878 kuolleet
Fribourgin yliopisto

Fribourgin yliopisto (, , UNIFR) on kaksikielinen, ranskan- ja saksankielinen, julkinen yliopisto Keski-Sveitsissä. Yliopiston toiminta on Fribourgin kantonin vastuulla. Oppilaitos perustettiin alun perin jesuiittakouluksi vuonna 1582. Yliopistossa on 10 000 opiskelijaa ja viisi tiedekuntaa. == Tiedekunnat == Yliopiston tiedekunnat ovat: * filosofinen tiedekunta (, ) * kauppatieteellinen tiedekunta (, ) * matemaattis-luonnontieteellinen ja lääketieteellinen tiedekunta (, ) * oikeustieteellinen tiedekunta (, ) * teologinen tiedekunta (, ). == Opiskelijat ja henkilökunta == Vuonna 2019 yliopistossa oli 10 087 opiskelijaa. Heistä oli naispuolisia 61 prosenttia. Opiskelijoista 85 prosenttia oli sveitsiläisiä, eniten Fribourgin kantonista 2 469 (24 %). Opiskelijoista oli ranskankielisiä 45 prosenttia, saksankielisiä 34 prosenttia, italiankielisiä 10 prosenttia ja muunkielisiä 11 prosenttia. Henkilökuntaa yliopistolla oli vuonna 2019 yhteensä 2 040, täysaikaisiksi muutettuna 1 215 henkilötyövuotta. == Kampukset == Yliopistolla on Fribourgin keskusta-alueella neljä kampusta, Miséricorde, Pérolles, Beauregard ja Regina Mundi, sekä kymmenen pienempää toimipaikkaa. == Taloustietoja == Vuonna 2018 yliopiston kulut olivat 295 milj. Sfr. Toiminnan rahoittajat olivat Fribourgin kantoni (33 %), liittovaltio (31 %) ja muut kantonit (22 %). Seitsemäsosa tuloista (14 %) tuli muualta kuten opiskelumaksuista, tilaustöistä ja palvelumyynnistä. == Vertailua == Fribourgin yliopisto on maailmanlaajuisissa vertailuissa 2010-luvulla luokiteltu sijoille 200–600. == Lähteet == == Aiheesta muualla == * Viralliset sivut , * Luokka:Fribourg Luokka:Sveitsin yliopistot
Rafael Pippingsköld

Rafael (Rafaël) Pippingsköld (11. toukokuuta 1859 Kajaani – 24. syyskuuta 1931) oli asemapäällikkö, joka on saanut ainoana Suomessa 1. luokan liikennetarkastajan arvonimen, vuonna 1925. Pippingsköldin vanhemmat olivat piirilääkäri A. P. Pippingsköld ja Karin Nyman ja puoliso vuodesta 1884 Ellen Josefina Dickström. Pippingsköld toimi sähköttäjänä Toijalan asemalla 1878–1884, asemapäällikkönä Liedossa vuodesta 1884, Orivedellä vuodesta 1889, Toijalassa vuodesta 1897 ja Porissa vuodesta 1908. Hän oli Akaan kuntakokouksen esimies 1899–1902 ja Porin kaupunginvaltuuston puheenjohtaja 1915–1918.Kuolleita. Helsingin Sanomat, 27.9.1931, s. 2. ==Lähteet== Luokka: Suomalaiset virkamiehet Luokka: Porin kaupunginvaltuutetut Luokka:Vuonna 1859 syntyneet Luokka:Vuonna 1931 kuolleet
Oomi

Oomi Oy eli Oomi Energia on vuonna 2020 perustettu energiapalveluyhtiö, jonka perustajina ovat Vantaan Energia, Lahti Energia, Pori Energia, Oulun Seudun Sähkö sekä Oulun Sähkönmyynti Oy ja sen osakkaat: Oulun Energia, Tornion Energia, Haukiputaan sähköosuuskunta, Raahen Energia, Rantakairan Sähkö, ja Tervolan Energia ja Vesi. Oomi myy kuluttaja- ja yritysasiakkaille muun muassa sähkösopimuksia, aurinkosähköjärjestelmiä ja ratkaisuja sähköautojen lataamiseen. Oomin kotipaikka on Vantaa, mutta sillä on lisäksi toimipisteet Lahdessa, Porissa, Tampereella ja Oulussa. Oomi myy tuotteita ja palveluitaan kaikkialle Suomeen. Oomi Energia on yksi Suomen suurimmista sähkönmyyntiyhtiöistä. Heinäkuussa 2020 Oomilla oli yli 400 000 asiakasta. == Lähteet == Luokka:Suomalaiset energiayhtiöt
Alexander Wasastjerna

Gustaf Alexander Wasastjerna (19. tammikuuta 1859 Tampere – 1. elokuuta 1943 Nurmo) oli agronomi, joka on saanut ainoana Suomessa itsenäisyyden aikana maatalousneuvoksen arvonimen. Alexander Wasastjernan vanhemmat olivat tehtailija Gustaf August Wasastjerna ja Hedvig Matilda Donner. Wasastjerna tuli ylioppilaaksi Vaasassa ja valmistui agronomiksi Mustialasta 1881. Hän oli tilanomistaja Nurmossa. Maatalousneuvoksen arvonimen Wasastjerna sai vuonna 1918.Ylioppilasmatrikkeli 1853–1899 (Viitattu 8.7.2020)Kuolleita. Helsingin Sanomat, 3.8.1943, s. 1. Tilanomistaja, valtiopäivämies Gustaf Albin Wasastjerna oli Alexander Wasastjerman veli.Biografiasampo: Gustaf August Wasastjerna Viitattu 19.7.2021. ==Lähteet== Luokka: Suomalaiset maanviljelijät Luokka:Vuonna 1859 syntyneet Luokka:Vuonna 1943 kuolleet
Cornelia Levetzow

Cornelia Frederikke Juliane Victorine Levetzow, myös: Lewetzow ja Lewezau (1836–1921Levetzow, Cornelia, Kansalliskirjasto.finna.fi, viitattu 8.7.2020) oli tanskalainen kirjailija. Salanimellä J. hän julkaisi suuren joukon kertoelmia, joista tunnetuin on En ung piges historie. Joitakin kertomuksia on suomennettu. Kertomusten kristillis-siveellinen henki ja koruton esitystapa teki niistä suosittuja myös Suomessa.Levetzow, Cornelia Frederikke Juliane Victorine, Tietosanakirja osa 5, palsta 866, Tietosanakirja Osakeyhtiö 1913 ==Suomennetut teokset== ; Tekijänimellä J. * Orpana, Helsinki: Sederholm: Suomalaisen Kirjallisuuden Seura 1869 * Erään nuoren tytön elämänwaiheet (En ung Piges Historie), suomentanut R. M-s, Viipuri: Viipurin suomalainen kirjallisuusseura 1875 * Naapurimme ja Margreta: kaksi kertomusta, Pietari: Lindeberg 1884. * Veräjätupa, Helsinki: Raittiuden ystävät 1886. Sarja: Raittiuden ystävien kirjasia, 23. * Kotoista elämää, Jyväskylä: Gummerus 1899. Erip. Kyläkirjasto-lehdestä * Kertoelmia, suom. Emanuel Tamminen, WSOY 1885. * Kolme kertomusta, Suomentanut Elma Löfgrén. Kuopio: U.W. Telén & C:o, 1900 Sarja: Nuorisokirjallisuutta / Telén, 6. * Nuoren tytön elämäntarina, suomentanut E. E. K., Kuopiossa, U. W. Telén & C:o, 1905. ;Antologioissa * Novelli-kirjasto 1869-1870. Suomalaisen Kirjallisuuden Seura, 1869 * Romaneja ja kertomuksia. 4 vihko, Helsingissä: Uusi Suometar 1877 == Lähteet == ==Aiheesta muualla== * von Levetzow, Cornelia (pdf) ;Digitoituja teoksia verkossa * Cornelia Levetzowin teoksia verkossa (Gutenberg.org) * Nuoren tytön elämäntarina, Doria.fi * Erään nuoren tytön elämänvaiheet, Doria.fi * Margareta, Doria.fi * Kolme kertomusta. Digitaaliset aineistot. Kansalliskirjasto Luokka:Tanskalaiset kirjailijat Luokka:Vuonna 1836 syntyneet Luokka:Vuonna 1921 kuolleet
Bertel Bjugg

Bertel Viking Alarik Bjugg (14. maaliskuuta 1924 Pernaja – 8. elokuuta 2012 Helsinki) oli hotelli- ja ravintola-alalla pitkään toiminut henkilö, joka sai ensimmäisenä Suomessa matkailuneuvoksen arvonimen, vuonna 1983. Bjugg kävi kansakoulun ja toimi viinurina Hotelli Kämpissä 1940–1948, joskin osallistui myös sotaan. Suoritettuaan yksityisesti keskikoulun Bjugg jatkoi opintojaan ja valmistui merkonomiksi 1951. Hän opiskeli myös Liikkeenjohdon instituutissa 1974–1975. Bjugg työskenteli Helsingin Osuuskaupassa ensin hovimestarina ja sitten ravintolatarkastajana. Matkaravinto-yhtiön tarkastajan tehtävästä Bjugg siirtyi vuonna 1959 Helsingin Osuuskaupan ravintolalinjan osastopäälliköksi, toimien vuodesta 1963 johtajana ja johtokunnan jäsenenä ja vuosina 1982–1986 hotelli- ja ravintolalinjan johtajana. Hänellä oli myös useita luottamustehtäviä alan yhteistyöorganisaatioissa.Eeva Salonen: Bertel Bjugg. HS Muistot, 11.9.2012 (Tilaajille, Viitattu 9.7.2020) ==Lähteet== Luokka: Suomalaiset yritysjohtajat Luokka:Vuonna 1924 syntyneet Luokka:Vuonna 2012 kuolleet
Maier

Maier on muun muassa seuraavien henkilöiden sukunimi: * Amanda Maier-Röntgen (1853–1894), ruotsalainen säveltäjä ja viulisti * Arne Maier (s. 1999), saksalainen jalkapalloilija * Daniela Maier (s. 1996), saksalainen freestylehiihtäjä * Fred Anton Maier (1938–2015), norjalainen pikaluistelija * Hermann Maier (s. 1972), itävaltalainen alppihiihtäjä * Leonie Maier (s. 1992), saksalainen jalkapalloilija * Lory Maier-Smits (1893–1971), saksalainen eurytmiatanssija * Michael Maier (1568–1622), saksalainen lääkäri, alkemisti, ruusuristiläinen ja keisari Rudolf II:n neuvonantaja * Sabrina Maier (s. 1994), itävaltalainen alppihiihtäjä * Sepp Maier (s. 1944), saksalainen jalkapallomaalivahti * Ulrike Maier (1967–1994), itävaltalainen alppihiihtäjä, supersuurpujottelun maailmanmestari * Vivian Maier (1926–2009), yhdysvaltalainen valokuvaaja. == Katso myös == * Mayer
Seututie 381

Seututie 381 on Etelä-Savossa kulkeva seututie. Tie kulkee Mäntyharjulta Kaurialle lähelle Mikkelin Suomenniemeä. Tien avulla Mäntyharjulta pääse sujuvasti valtateille 15 ja 13. Tien pituus on noin 32 kilometriä. == Reitti ja tieyhteydet == * Mäntyharju (st 368) * Varpanen (yt 4173) * Rantti (vt 15) * Kauria (vt 13) == Lähteet == 381
Frans Wilhelm Laine

Frans Wilhelm (Vilhelm) Laine (21. marraskuuta 1860 Rauma – 27. marraskuuta 1930 Helsinki) oli suomalainen merikapteeni ja merenkulun opettaja, joka sai merenkulkuneuvoksen arvonimen vuonna 1920. ==Henkilöhistoria== Laine lähti merille jo 14-vuotiaana, perämiehen tutkinnon hän suoritti 1885 ja merikapteenin, höyrylaivanpäällikön ja laivanmittaajan tutkinnot 1889. Vuonna 1899 Laine siirtyi merenkulun opettajaksi, hän oli Rauman merikoulun apuopettaja 1899–1900, vakinainen toinen opettaja 1900–1916, ensimmäinen opettaja 1916–1918 ja oppilaitoksen rehtori 1918–1920. Myös liike-elämässä jo vuodesta 1900 toiminut Laine oli Suomen Valtamerentakaisen Kauppa -yhtiön johtaja vuodesta 1920. Hänellä oli useita merenkulkualan luottamustehtäviä ja hän toimi myös muun muassa Rauman kaupunginvaltuutettuna ja valtuuston puheenjohtajana.70-vuotias. Merenkulkuneuvos Frans V. Laine. Helsingin Sanomat, 21.11.1930, s. 6.Kuolleita. Helsingin Sanomat, 30.11.1930, s. 2.Merenkulkuneuvos F. W. Laineen viimeinen matka. Helsingin Sanomat, 4.12.1930, s. 3. ==Julkaisuja== * Kansainvälinen signaalikirja, 1906, suom. F. W. Laine ==Lähteet== Luokka:Suomalaiset merikapteenit Luokka:Suomalaiset opettajat Luokka:Suomen oppilaitosten rehtorit Luokka:Rauman kaupunginvaltuutetut Luokka:Suomentajat Luokka:Vuonna 1860 syntyneet Luokka:Vuonna 1930 kuolleet
Sledgehammer Games

Sledgehammer Games on yhdysvaltalainen pelitalo, jonka perusti Glen Schofield ja Michael Condrey vuonna 2009. Yhtiö on Activisionin tytäryhtiö, ja pääkonttori sijaitsee Foster Cityssä, Kaliforniassa. Studio tunnetaan pelistä Call of Duty: Modern Warfare 3, joka on kehitetty yhdessä Infinity Wardin kanssa, kuin myös studion itse kehittämistä peleistä Call of Duty: Advanced Warfare, Call of Duty: WWII sekä Call of Duty: Vanguard. == Historia == Sledgehammer Gamesin perustajat Glen Schofield ja Michael Condrey tapasivat toisensa Electronic Artsilla vuonna 2005, kun he työskentelivät From Russia with Love -videopelin parissa. Schofield oli pelin vastaava tuottaja ja Condrey ohjaaja. Yhteistyö jatkui myös Dead Space -peliin, joka julkaistiin vuonna 2008. Perustettuaan Sledgehammer Gamesin heinäkuussa 2009, Schofield ja Condrey tekivät Activiosionille ehdotuksen: he yrittäisivät toistaa saman menestyksen kuin Dead Space -pelissä, mutta vain uudella Call of Duty -pelillä, joka olisi kolmannen persoonan ammuntapeli. Activision mietti ehdotusta viikkoja, kunnes Activision Blizzardin toimitusjohtaja Bobby Kotick tarjosi studiolle paikkaa Activisionin tytäryhtiöksi, jonka Schofield ja Condrey hyväksyivät. Helmikuussa 2018 Sledgehammer Gamesin perustajat Glen Schofield ja Michael Condrey jättivät studion, mutta jäivät kuitenkin työskentelemään Activisionille. Toukokuussa 2020 ilmoitettiin, että Sledgehammer Gamesilla on noin 200 työntekijää, ja oli suunnittelemassa palkkaavansa 100 uutta työntekijää vuonna 2021. Elokuussa 2021 yhtiöllä oli 450 työntekijää. == Pelit == Vuosi Nimi Alustat Huomioita 2011 Call of Duty: Modern Warfare 3 Microsoft Windows, PlayStation 3, Xbox 360 Yhteistyössä Infinity Wardin kanssa 2014 Call of Duty: Advanced Warfare Microsoft Windows, PlayStation 3, Xbox 360, PlayStation 4, Xbox One Ensimmäinen peli pääkehittäjänä 2017 Call of Duty: WWII Microsoft Windows, PlayStation 4, Xbox One Ensimmäinen Call of Duty -peli, joka sijoittuu toiseen maailmansotaan sitten Call of Duty: World at Warin 2019 Call of Duty: Modern Warfare Microsoft Windows, PlayStation 4, Xbox One Kehittänyt ensisijaisesti Infinity Ward, mukana Sledgehammer Games avustamassa 2021 Call of Duty: Vanguard PlayStation 4, PlayStation 5, Xbox One, Xbox Series X/S, Windows Yhteistyössä oli useita studioita 2023 Call of Duty: Modern Warfare III Playstation 4, Playstation 5, Xbox One, Xbox Series X/S, Microsoft Windows == Lähteet == == Aiheesta muualla == * Viralliset verkkosivut Luokka:Yhdysvaltalaiset videopeliyritykset
Seututie 420

Seututie 420 on Etelä-Savossa kulkeva seututie. Tie kulkee Mäntyharjun keskustan pohjoispuolelta Mikkelin Ristiinan Rahikkalaan. Vihreän kullan kulttuuritie kulkee seututiellä 420 Mäntyharjun ja Ristiinan välillä. == Reitti ja tieyhteydet == * Mäntyharju (st 368) * Ollikkala (yt 15106) * Sydänmaanpohja (yt 15109) * Kuomiolahti (yt 15109) * Rahikkala (vt 15) == Lähteet == 420
Suomen tietokonemuseo

Suomen tietokonemuseo on Jyväskylässä toimiva tietokoneisiin ja niiden historiaan keskittyvä museo. Museossa on Suomessa käytössä olleita tietojenkäsittelylaitteita 1900-luvun alusta nykypäivään. Museo on myös aiemmin toiminut nimellä Suomen tietojenkäsittelymuseo. Museossa on useita ainutlaatuisia tietokoneita, joita ei löydy mistään muualta Suomesta – muun muassa viisi tietokonetta, jotka kuuluivat Suomen ensimmäisiin tietokonemalleihin. Kokoelmista löytyvät esimerkiksi seuraavat tietokoneet: Malli Valmistusvuosi Valmistaja IBM 305 Ramac 1956 IBM Zuse Z23 1958 Zuse KG (Konrad Zuse) IBM 1620 1959 IBM EAI 640/680 1960 Electronic Association Incorporation (EAI) Wegematic 1000 1960 Bo Nyman Ab (ABN) Elliot 803A 1960 Elliott Brothers Micro-Linc m/1965 1964 Spear Inc MIR-2 1969 Ukrainan Kyberneettinen instituutti PDP-11 1970 Digital Equipment Corporation Cray-1S 1976 Cray Research Museossa oleva ukrainalainen MIR-2-tietokone on tiettävästi ainoa laatuaan entisen itäblokin ulkopuolella. Tietokone hankittiin Suomeen alkujaan idänkaupan myötä vuonna 1974, vaihdossa valtavaan määrään ylijäämäkananmunia. Kokoelmissa on myös laaja valikoima IBM- reikäkorttikoneita, kuten esimerkiksi IBM Card Collator 77 (1937), IBM 082-reikäkorttilajittelija (1949) ja IBM Tabulaattori 444 (1960). Museota ylläpitää Suomen Tietojenkäsittelymuseoyhdistys ry. Yhdistykselle tulee toisinaan myös yhteydenottoja liittyen tiedostojen avaamiseen, ja he ovatkin kehittäneet sovellutuksen, jolla saadaan siirrettyä pahvisilta reikäkorteilta tiedot nykyaikaiselle tietokoneelle. Osa museon esineistöstä on ollut sijoitettuna näyttelyihin Jyväskylän yliopiston Agora-rakennukseen sekä Jyväskylän ammattikorkeakoulun IT-Dynamo-rakennuksiin.<ref name="tm-esineet/> Televisio-ohjelma Suomen huutokauppakeisari vieraili Suomen tietokonemuseossa vuonna 2023, 21. marraskuuta esitetyssä jaksossa. == Katso myös == * Suomen ensimmäiset tietokoneet == Lähteet == == Aiheesta muualla == * Suomen tietokonemuseon kotisivut * Suomen tietokonemuseo eMuseossa * Yle Areena – Laika, Lada, Marx ja mä, Jakso 3: Taistelu tietokoneen sielusta * Tietojenkäsittelyä 100 vuotta Suomessa Luokka:Tietokoneet Luokka:Jyväskylän museot Luokka:Tekniikan museot
Tomáš Koubek

Tomáš Koubek (s. 26. elokuuta 1992 Hradec Králové) on tšekkiläinen jalkapalloilija, pelipaikaltaan maalivahti. Hän on pituudeltaan 197-senttimetrinen. Hän edustaa Saksan Bundesliigassa pelaavaa Augsburgia. Koubek edusti Tšekin jalkapalloliigassa Hradec Královéa, lainasopimuksella Slovan Libereciä ja Sparta Prahaa. Hän pelasi Liberecissä kuusi Eurooppa- liigan ottelua. Elokuussa 2017 hän siirtyi ranskalaisseura Rennesiin, jossa hän on pelasi kahtena kautena Ligue 1:ssä yhteensä 67 ottelua ja Eurooppa- liigassa 15 ottelua. Elokuussa 2019 hän siirtyi saksalaisseura Augsburgiin. Hän pelasi joukkueen ykkösmaalivahtina helmikuun 2020 lopulle saakka mutta sitten Andreas Luthe otti pelaavan maalivahdin paikan. Koubek pelasi kauden 2019–2020 aikana 24 bundesliigaottelua eikä seuraavalla kaudella yhtään. Koubek pelasi Tšekin nuorisomaajoukkueissa. Tšekin A-maajoukkueessa hän pelasi ensimmäisen kerran maaliskuussa 2016 ystävyysottelussa Skotlantia vastaan. Kesäkuun 2021 loppuun mennessä hän on pelannut 11 A-maaottelua, joihin sisältyy yksi MM-karsintaottelu ja yksi Kansojen liigan ottelu. Kesän 2021 EM- kilpailuissa hän oli Tšekin joukkueessa varamaalivahtina. == Lähteet == Luokka:Tšekkiläiset jalkapallomaalivahdit Luokka:Vuonna 1992 syntyneet Luokka:Elävät henkilöt
Seututie 423

Seututie 423 on Päijät-Hämeessä ja Etelä-Savossa kulkeva seututie. Tie kulkee Hartolan Metsäkoskelta Mäntyharjun Pertunmaalle. Tien päällyste on erittäin huono etenkin Pertunmaan päässä. == Reitti ja tieyhteydet == * Metsäkoski (vt 4, E75) * Murakka (yt 15066) * Vehkalahti (yt 4251) * Ulmala (yt 15061) * Riistamylly (yt 15062) * Pertunmaa (st 426) == Lähteet == 423
Titaani(III)bromidi

Titaani(III)bromidi (TiBr3) on titaani- ja bromidi-ionien muodostama epäorgaaninen ioniyhdiste. ==Ominaisuudet ja valmistus== Huoneenlämpötilassa titaani(III)bromidi on violettia tai violetinmustaa kiteistä ainetta. Sen kiderakenne on samankaltainen vismutti(III)jodidin rakenteen kanssa ja sillä on kaksi polymorfista muotoa. Kidevedettömän yhdisteen lisäksi tunnetaan kidevedellinen heksahydraatti (TiBr3·6H2O), joka on väriltään punaviolettia. Titaani(III)bromidi liukenee veteen ja eräisiin orgaanisiin liuottimiin kuten etanoliin ja asetoniin. Yhdiste disproportioituu titaani(II)- ja titaani(IV)bromidiksi kuumennettaessa yli 400 °C:n lämpötilaan.Tony Jones, John Edwards & Jani Kallioinen: Titanium Compounds, Inorganic, Kirk-Othmer Encyclopedia of Chemical Technology, John Wiley & Sons, New York, 2019.Heinz Sibum, Volker Güther, Oskar Roidl, Fathi Habashi, Hans Uwe Wolf & Carsten Siemers: Titanium, Titanium Alloys, and Titanium Compounds, Ullmann's Encyclopedia of Industrial Chemistry, John Wiley & Sons, New York, 2017. Titaani(III)bromidia valmistetaan pelkistämällä titaani(IV)bromidia titaanilla tai vedyllä tai titaani(IV)bromidiliuosten elektrolyysillä. :3 TiBr4 \+ Ti → 4 TiBr3 :2 TiBr4 \+ H2 → 2 TiBr3 \+ 2 HBr ==Lähteet== Luokka:Bromidit Luokka:Titaaniyhdisteet
Beenox

Beenox on kanadalainen pelitalo, joka on perustettu vuonna 2000. Studio liitettiin Activisioniin 25. toukokuuta 2005. Vuosina 2003–2009 Beenox siirsi videopelejä alustalta toiselle. Perustajan Dominique Brownin lähtemisen jälkeen joulukuussa 2012, studion painopiste siirtyi pelikehityksestä tukitehtävien suorittamiseen, kuten Skylandersiin ja Call of Dutyyn. Yhtiö työllisti vuonna 2017 noin 150 ihmistä. == Pelit == Vuosi Peli Alusta(t) Huomioita 2001 Pillars of Garendall Microsoft Windows, Mac OS X 2004 Ihmeperhe Microsoft Windows, Mac OS X 2007 Bee Movie Game Microsoft Windows, PlayStation 2, Xbox 360 2009 Monsters vs. Aliens Microsoft Windows, PlayStation 2, PlayStation 3, Wii, Xbox 360 Guitar Hero: Smash Hits PlayStation 2, PlayStation 3, Wii, Xbox 360 2010 Spider-Man: Shattered Dimensions Microsoft Windows, PlayStation 3, Wii, Xbox 360 2011 Spider-Man: Edge of Time Nintendo 3DS, PlayStation 3, Wii, Xbox 360 2012 The Amazing Spider-Man Microsoft Windows, Nintendo 3DS, PlayStation 3, Wii, Wii U, Xbox 360, PlayStation Vita 2013 Skylanders: Swap Force PlayStation 3, Wii, Wii U, Xbox 360, PlayStation 4, Xbox One Yhteistyössä Vicarious Visionsin kanssa 2014 The Amazing Spider- Man 2 Microsoft Windows, PlayStation 3, PlayStation 4, Wii U, Xbox 360, Xbox One Skylanders: Trap Team Nintendo 3DS, PlayStation 3, PlayStation 4, Wii, Wii U, Xbox 360, Xbox One Yhteistyössä Toys for Bobin kanssa 2015 Skylanders: SuperChargers PlayStation 3, PlayStation 4, Wii U, Xbox 360, Xbox One, iOS Yhteistyössä Vicarious Visionsin kanssa Skylanders: SuperChargers Racing Wii, Nintendo 3DS Call of Duty: Black Ops III PlayStation 3, Xbox 360 Yhteistyössä Treyarchin kanssa 2016 Call of Duty: Modern Warfare Remastered Microsoft Windows, PlayStation 4, Xbox One Tukitehtävät 2018 Call of Duty: Black Ops IIII 2019 Crash Team Racing Nitro-Fueled Nintendo Switch, PlayStation 4, Xbox One Call of Duty: Modern Warfare Microsoft Windows, PlayStation 4, Xbox One Tukitehtävät 2020 Call of Duty: Modern Warfare 2 Campaign Remastered Tony Hawk's Pro Skater 1 + 2 Tukitehtäväthttps://twitter.com/BeenoxTeam/status/1260313589811945474https://twitter.com/BeenoxTeam/status/1275085586739736577 Crash Bandicoot 4: It’s About Time PlayStation 4, Xbox One == Lähteet == == Aiheesta muualla == * Viralliset verkkosivut Luokka:Activision Luokka:Kanadalaiset videopeliyritykset